Diari Oficial de la Generalitat Valenciana


Sumari del DOGV 8519, del 01-04-2019 (2019/3127)

RESOLUCIÓ de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social convocats per Resolució de 28 de desembre de 2018, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3127


Data del document
:   27-03-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social convocats per Resolució de 28 de desembre de 2018, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'exercici 2019. [2019/3127]  
  
La Resolució de 28 de desembre 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'exercici 2019, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el seu finançament queda condicionat a l'aprovació dels crèdits corresponents.  
Aprovada i publicada la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), i en aplicació del que estableix el resolc segon de l'esmentada convocatòria, és procedent donar publicitat a la línia i als crèdits destinats a finançar l'acció concertada convocada per l'esmentada ordre.  
  
En virtut d'això i en ús de les facultats que em confereix l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris i a la línia destinada a finançar l'acció concertada convocada per Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'exercici 2019, que es detalla a continuació, amb càrrec al programa pressupostari 323.10, Igualtat de gènere.  
  
Denominació: acció concertada centres d'exclusió social i violència de gènere.  
Línia de subvenció: S5237000.  
Consignació pressupostària: 5.596.932,78 ?.  
Procedència i quantia dels fons: fons propis.  
  
Segon  
Els crèdits publicats tenen el caràcter de màxims, i no poden concertar-se més places una vegada esgotats; circumstància que haurà de publicar-se en el Diari Oficial de la Generalitat Valenciana.  
D'altra banda, si, com a conseqüència de transferències pressupostàries, es veuen modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.  
  
València, 27 de març de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.